cyanic-selkie/wikianc huggingface dataset:
Angel Witch Live
Τα τραγούδια του δίσκου προέρχονται κατά κύριο λόγο από το ομώνυμο άλμπουμ του συγκροτήματος, ενώ περιέχονται και δύο από τα πρώτα σινγκλ των Angel Witch, τα τραγούδια "Baphomet" και το "Extermination Day".
Στις φωτογραφίες του οπισθόφυλλου φαίνεται στο κοινό και ο ντράμερ των Metallica, Λαρς Ούλριχ.
Τραγούδια
1. Angel of Death (K.Heybourne) - 5:15
2. Sweet Danger (K.Heybourne) - 2:56
3. Confused (K.Heybourne) - 3:10
4. Sorceress (K.Heybourne) - 5:46
5. Gorgon (K.Heybourne) - 2:54
6. Baphomet (K.Heybourne) - 5:27
7. Extermination Day (K.Heybourne) - 3:05
8. Atlantis (K.Heybourne) - 3:50
9. Flight 19 (K.Heybourne) - 4:59
10. Angel Witch (K.Heybourne) - 7:33
11. White Witch (K.Heybourne) - 4:59
Τα μέλη των Angel Witch
Το Angel Witch Live ηχογραφήθηκε από τους εξής μουσικούς:
Πηγές
Κατηγορία:Άλμπουμ του 1990 Κατηγορία:Άλμπουμ των Angel Witch
Τράπεζα της Εσθονίας
Η Τράπεζα της Εσθονίας (εσθονικά: Eesti Pank) είναι η κεντρική τράπεζα της Εσθονίας και μέλος της οργάνωσης Ευρωσύστημα των κεντρικών τραπεζών της ζώνης του ευρώ. Η τράπεζα της Εσθονίας ανήκει επίσης στο ευρωπαϊκό σύστημα κεντρικών τραπεζών. Μέχρι το 2010, η τράπεζα εξέδιδε το πρώην εσθονικό νόμισμα, την κορόνα. Ο σημερινός κυβερνήτης της τράπεζας της Εσθονίας είναι ο Άρντο Χάνσον, μέλος της Διευθύνουσας Επιτροπής της Ευρωπαϊκής Κεντρικής Τράπεζας.
Ιστορικά στοιχεία
Η τράπεζα ιδρύθηκε στις 24 Φεβρουαρίου 1919 από την προσωρινή κυβέρνηση της Εσθονίας, έπειτα από την ανεξαρτησία της. Δύο έτη αργότερα, η Τράπεζα της Εσθονίας έγινε η Εθνική Τράπεζα της χώρας και αρμόδια για την έκδοση του εσθονικού μάρκου.
Το 1927, σύμφωνα με τη νέα νομοθεσία, η εσθονική τράπεζα έγινε μια ανεξάρτητη κεντρική τράπεζα έκδοσης χαρτονομισμάτων, με περιορισμένες λειτουργίες. Στα κύρια καθήκοντα της τράπεζας παρέμεινε η εγγύηση της αξίας των χρημάτων μέσω της κυκλοφορίας νομίσματος και μέσω της ρύθμισης και του κανονισμού του βραχυπρόθεσμου πιστωτικού όγκου. Μέσω της πώλησης των κυβερνητικών χρεογράφων, η τράπεζα εξελίχθηκε σε μια μετοχική τράπεζα.
Ένα διεθνές δάνειο 1,35 εκατομμυρίων στερλινών συμπλήρωσε τα αποθέματα ξένου νομίσματος, με την εσθονική τράπεζα να λαμβάνει ένα εκατομμύριο στερλίνες. Τα αποθέματα χρυσού και ξένου νομίσματος του υπουργείου οικονομικών μεταφέρθηκαν, επίσης, στην κεντρική τράπεζα. Το σταθερό κεφάλαιο της τράπεζας αυξήθηκε από τις 2,5 εκατομμύρια κορόνες στα 5 εκατομμύρια. Με τη σοβιετική εισβολή, το 1940, η εσθονική τράπεζα εθνικοποιήθηκε με την ονομασία «Εσθονική Δημοκρατική Υπηρεσία της Κρατικής Τράπεζας της Σοβιετικής Ένωσης». Με την εθνικοποίηση και την εισαγωγή του ρωσικού ρουβλιού ως επίσημο νόμισμα, η τράπεζα έχασε ένα μεγάλο μέρος των λειτουργιών της.
Η Τράπεζα της Εσθονίας επανιδρύθηκε την 1η Ιανουαρίου 1990, μετά από ένα διάστημα 50 ετών παύσης της λειτουργίας της ως κεντρικής τράπεζας της χώρας. Τα νέα χαρτονομίσματα έφθασαν στην Εσθονία τον Απρίλιο του 1992. Η εσθονική κορώνα συνδέθηκε με το γερμανικό μάρκο, προκειμένου να εξασφαλιστεί η σταθερότητά του.
Με την εισαγωγή του ευρώ την 1η Ιανουαρίου 2011, η Τράπεζα της Εσθονίας έγινε μέλος του Ευρωσυστήματος, του συστήματος δηλαδή των κεντρικών τραπεζών της ευρωζώνης. Μερικές από τις λειτουργίες της τράπεζας πέρασαν στην αρμοδιότητα της Ευρωπαϊκής Κεντρικής Τράπεζας, ενώ άλλες λειτουργίες, όπως η ιδιότητα μέλους στο ευρωπαϊκό σύστημα των κεντρικών τραπεζών, παρέμειναν.
Παραπομπές
Εσθονια Κατηγορία:Οικονομία της Εσθονίας Κατηγορία:Ευρωπαϊκό Σύστημα Κεντρικών Τραπεζών
Χέρμπερτ Χούβερ
Ο Χέρμπερτ Χούβερ (Herbert Clark Hoover, 10 Αυγούστου 1874 - 20 Οκτωβρίου 1964) ήταν ο 31ος πρόεδρος των ΗΠΑ (1929-1933). Γεννήθηκε στο Ουέστ Μπράντς της Αϊόβα από γονείς Κουακέρους. Σπούδασε στο πανεπιστήμιο Τζορτζ Φοξ. Εργάστηκε ως μηχανικός ορυχείων το 1897. Το 1928, στις αμερικάνικες εκλογές, ο Χούβερ κατέβηκε με το Ρεπουμπλικανικό Κόμμα, όπου και κέρδισε τον αντίπαλό του Αλ Σμιθ με ποσοστό 58,2%, έναντι του αντιπάλου του με ποσοστό 40,8%, αλλά ανέλαβε τα πολιτικά του καθήκοντα το 1929. Ωστόσο, το 1929, υπό την προεδρία του, οι ΗΠΑ αντιμετώπισαν την Παγκόσμια οικονομική ύφεση του 1929. Αυτή η περίοδος έφερε στις ΗΠΑ την μεγαλύτερη οικονομική πτώση της ιστορίας τους ως το 1939, υπό την προεδρία του Φραγκλίνου Ρούσβελτ. Ο Χέρμπερτ Χούβερ απεβίωσε το 1964 στη Νέα Υόρκη σε ηλικία 90 ετών.
Οι πεποιθήσεις του και η εύκολη εκλογή
Ο Χούβερ ήταν αρχικώς επαγγελματίας μεταλλειολόγος μηχανικός και συγγραφέας. Ως Υπουργός Εμπορίου των Ηνωμένων Πολιτειών στη δεκαετία του 1920 υπό τους προέδρους Γουάρεν Χάρντιγκ και Κάλβιν Κούλιτζ προώθησε τη συνεργασία μεταξύ της κυβέρνησης και των επιχειρήσεων με το σύνθημα «οικονομικός εκσυγχρονισμός». Στις προεδρικές εκλογές του 1928 ο Χούβερ εύκολα κέρδισε την υποψηφιότητα των Ρεπουμπλικάνων παρότι δεν είχε πρωτύτερη εμπειρία σε αιρετό αξίωμα. Ο Χούβερ είναι ο πιο πρόσφατος υπουργός κυβέρνησης που εκλέχθηκε πρόεδρος των Ηνωμένων Πολιτειών όπως και μόνο ένας από τους δύο προέδρους (μαζί με τον Γουίλιαμ Χάουαρντ Τάφτ) που εκλέχτηκαν χωρίς πρωτύτερη εκλογική εμπειρία ή υψηλό στρατιωτικό βαθμό. Η Αμερική ήταν ευημερούσα και αισιόδοξη τότε με αποτέλεσμα μια σαρωτική νίκη του Χούβερ επί του Δημοκρατικού Αλ Σμιθ.
Ο Χούβερ, με σπουδές μηχανικού, πίστευε βαθειά στο Κίνημα της Αποδοτικότητας, το οποίο θεωρούσε ότι η κυβέρνηση και η οικονομία ήταν γεμάτες με αναποτελεσματικότητα και σπατάλη και μπορούσαν να βελτιωθούν από ειδικούς που μπορούσαν να αναγνωρίσουν και να λύσουν τα προβλήματα αυτά. Επίσης πίστευε στη σημασία του εθελοντισμού και στο ρόλο των ατόμων στην Αμερικάνικη κοινωνία και οικονομία. Ο Χούβερ, που είχε κάνει μια μικρή περιουσία στην εξόρυξη, ήταν ο πρώτος από τους δύο Προέδρους που διένειμαν το μισθό τους (ο επόμενος ήταν ο Κέννεντυ - δώρησε όλους τους μισθούς του σε φιλανθρωπίες). Όταν επήλθε το Κραχ της Γουόλ Στριτ το 1929 λιγότερο από οχτώ μήνες από την ημέρα που ανέλαβε καθήκοντα, ο Χούβερ προσπάθησε να καταπολεμήσει την επερχόμενη Μεγάλη Ύφεση με εθελοντές, δημόσια έργα όπως το Φράγμα Χούβερ, δασμούς όπως ο Δασμός Σμουτ-Χόλεη, αύξηση της του φόρου στο ανώτερο κλιμάκιο από το 25% στο 63% και αύξηση της φορολόγησης των επιχειρήσεων. Αυτές οι πρωτοβουλίες δεν παρήγαγαν οικονομική ανάκαμψη κατά τη θητεία του, αλλά λειτούργησαν ως το υπόβαθρο για διάφορες πολιτικές που ορίστηκαν στο Νιου Ντηλ του Φραγκλίνου Ρούσβελτ.
Οικογενειακή ζωή και πρώιμος βίος
Ο Χούβερ γεννήθηκε στις 10 Αυγούστου 1874 στο Γουέστ Μπραντς της Αϊόβα. Ήταν ο πρώτος πρόεδρος που γεννήθηκε δυτικά του ποταμού Μισισσιππή και παραμένει ο μόνος πρόεδρος από την Αϊόβα. Ο πατέρας του, Τζέσι Χούβερ, ήταν σιδεράς και ιδιοκτήτης επιχείρησης αγροτικών μηχανημάτων ο οποίος ήταν γερμανικής (Φάουτζ, Βέμαγερ) και γερμανο-ελβετικής (Χούμπερ, Μπούρκχαρτ) καταγωγής. Η μητέρα του Χούβερ, Χούλντα Ράνταλ (Μίντχορν) Χούβερ (1849-84), γεννήθηκε στο Νόργουιτς στο Οντάριο του Καναδά και ήταν αγγλικής και ιρλανδικής καταγωγής. Και οι δυο ήταν Κουάκερ.
Ο πατέρας τους πέθανε το 1880 και η μητέρα του το 1884 αφήνοντας τον Χούβερ ορφανό στην ηλικία των εννέα ετών. Η Κουάκερ σύντροφος Λόρυ Τάτουμ διορίστηκε ως η κηδεμόνας του Χούβερ. Μετά από μια σύντομη παραμονή σε μια από τις γιαγιάδες του στο Κίγκσλεϊ της Αϊόβα ο Χούβερ έζησε τους επόμενους 18 μήνες με το θείο του Άλλεν Χούβερ στο Γουέστ Μπραντς. Το Νοέμβριο του 1885 πήγε στο Νιούμπεργκ του Όρεγκον για να ζήσει με το θείο του Τζον Μίντχορν, ένα γιατρό του μετώπου και επιχειρηματία του οποίου ο γιος είχε πεθάνει το προηγούμενο έτος. Για δυόμιση χρόνια ο Χούβερ σπούδασε στην Ακαδημία Φρεντς Πασίφικ (σήμερα Πανεπιστήμιο Τζορτζ Φοξ) και μετά εργάστηκε ως βοηθός στο μεσιτικό γραφείο του θείου του, την Επιχείρηση Γη Όρεγκον, στο Σάλεμ του Όρεγκον. Παρότι δεν πήγε γυμνάσιο, ο νεαρός Χούβερ παρακολούθησε νυχτερινό σχολείο και έμαθε λογιστική, δακτυλογραφία και μαθηματικά.
Ο Χούβερ εισήχθη στο Πανεπιστήμιο Στάφορντ, του οποίου οι πρωτοετείς φοιτητές δεν ήταν υποχρεωμένοι να πληρώσουν δίδακτρα, το 1891 - το πρώτο έτος του νέου κολεγίου της Καλιφόρνια. Όσο ήταν στο πανεπιστήμιο ήταν ο προπονητής των ομάδων μπέιζμπολ και αμερικάνικου ποδοσφαίρου. Ο Χούβερ αποφοίτησε το 1895 με πτυχίο στη γεωλογία.
Σημειώσεις
Κατηγορία:Πρόεδροι των ΗΠΑ
Πε-ε-Κουφουλέ
Οι κάτοικοί του είναι γνωστοί ως Πελεσιέν (γαλλικά: Peuleussiens).
Παραπομπές
Κατηγορία:Κοινότητες του Αβερόν
Οικογένεια Κολοκοτρώνη
Η Οικογένεια Κολοκοτρώνη είναι παλιά ελληνική οικογένεια κλεφτών, η οποία ανέδειξε πολιτικούς και κυρίως στρατιωτικούς. Σημαντικότερος εκπρόσωπός της είναι ο στρατηγός Θεόδωρος Κολοκοτρώνης.
Ιστορία
Η καταγωγή της οικογένειας ήταν από το Ρουπάκι (σύνορα Μεσσηνίας-Αρκαδίας). Το Ρουπάκι βρισκόταν 1 χιλιόμετρο βoρειανατολικά του χωριού Τουρκολέκας Αρκαδίας και μέχρι το 1670 είχε την ονομασία Κότσικας. Υπήρχε από τα βυζαντινά χρόνια πριν το 1200 μ.Χ. και το όνομά του προερχόταν απο μια ισχυρή οικογένεια του χωριού. Στην απογραφή του 1461-63 που πραγματοποιήθηκε απο τον Τούρκο κατακτητή, το χωριό Κότσικας (μετέπειτα Ρουπάκι) αναφέρεται ότι είχε αμιγή ελληνικό πληθυσμό και αριθμούσε 21 σπίτια. Ο δε γειτονικός οικισμός Τουρκολέκας έφερε το ίδιο όνομα Καλύβια (μαντριά) Κότσικα (που ήταν η πρώτη του ονομασία), και καταγράφηκε στην ίδια απογραφή να έχει 5 σπίτια. Την εποχή του Σελίμ του Α' (1512-1520) τα Καλύβια Κότσικα είχαν 13 οικογένειες. Στην απογραφή του 1566-1574 το χωριό Κότσικας έχει 17 οικογένειες, ενώ τα Καλύβια Κότσικα ονομάζονται Μπότσικας, με 7 οικογένειες. Η ονομασία των χωριών αυτών ως Κότσικα και Μπότσικα κρατάει χρόνια, ώς το 1670.
Ο Κότσικας (μετέπειτα Ρουπάκι) εγκαταλείφθηκε απο τις περισσότερες οικογένειες που το κατοικούσαν το 1532. Λεπτομέρειες για την ιστορία και την «καταστροφή» του Ρουπακίου καταγράφει ο θεολόγος, φιλόλογος, ιστορικός ερευνητής και συγγραφέας από την περιοχή, Αντώνης Παναγιωτόπουλος."Μία ιστορική θέση είναι πως το 1532 το κατάστρεψαν οι Τούρκοι μετά την αναχώρηση του Γενουάτη Ναύαρχου Ανδρέα Ντόρια από την Πελοπόννησο, μετα την ανεπιτυχή προσπάθεια ξεκινήματος επανάστασης κατά των Τούρκων. Η δική μας θέση είναι, πως οι κάτοικοι με τον ερχομό του Ντόρια διχάστηκαν, άλλοι επαναστάτησαν και άλλοι μετριοπαθείς ‘έκατσαν στ’ αυγά τους’. Ο Τριαντάφυλλος (ή Τριανταφυλλάκος) Τσεργίνης, -πρωτοπαλήκαρο που έπαιζε ηγετικό ρόλο στο χωριό-, ακολούθησε την επαναστατική πορεία του Ανδρέα Ντόρια με φιλελεύθερα ανυπότακτα παληκάρια του Κότσικα και του Μπότσικα. Φεύγοντας ο Ντόρια από τον Μωριά οι επαναστάτες δεν τον ακολούθησαν, αντίθετα επέστρεψαν στα χωριά τους. Ο Τσεργίνης γύρισε στον Κότσικα, πικραμένος από μερικούς συγχωριανούς του ως επαναστάτης και αυτό ξεκίνησε τις αντιπαραθέσεις με εκείνους που δεν τον ακολούθησαν και που τελικά οδήγησε στο αιματοκύλισμα και τον θάνατο πολλών παληκαριών την Δευτέρα της Λαμπρής. Η παράδοση λέει πως εκεί στη θέση Γιορτορόγγι, στην Εκκλησιά μια Δευτέρα της Λαμπρής έγινε μεγάλη παρεξήγηση. Σαράντα καβαλαραίοι τράβηξαν τα σπαθιά τους. Συγκρούσθηκαν μεταξύ τους και σκοτώθηκαν, μέσα και έξω από την εκκλησιά. Όσοι έμειναν στον Κότσικα δεν είχαν μάτια να κοιταχτούν. Πολλοί έφυγαν απ’ το χωριό. Η εκκλησιά κλείστηκε. Έτσι χάλασε το χωριό."Ο Τζεργίνης μετά από την σφαγή έφυγε και πήγε στο Λιμποβίσι, όπου έμεινε και παντρεύτηκε, όπως λέει και το σχετικό δημοτικό τραγούδι."..απ’ το Ρουπάκι ένας αϊτός πετά στο Λιμποβίσι και την φωλιά του έχτισε κοντά σε κρύα βρύση.."Είναι αλήθεια πως οι Τζεργίνηδες, μετέπειτα Μποτσικαίοι, και τέλος Κολοκοτρωναίοι, δεν έκοψαν τον ομφάλιο λώρο με το χωριό τους Κότσικα και μετέπειτα Ρουπάκι. Οι Κολοκοτρωναίοι διατήρησαν τη συγγενική-φιλική σχέση και τη συνεργασία με τις οικογένειες Βενέτη, Φτέρη, Λιάκου, Ντούρου, Τρίγκα, κλπ. του Ρουπακιού και του Τουρκολέκα. Αυτό επιβεβαιώνεται από την τοπική παράδοση του Τουρκολέκα, που θεωρεί τους Κολοκοτρωναίους ανθρώπους του Ρουπακιού, δικούς του ανθρώπους. Μετά την καταστροφή του 1532 οι κάτοικοι του χωριού σκόρπισαν. Μερικές οικογένειες λέγεται ότι κατέφυγαν σε απόμερη δασώδη περιοχή κοντά στα Συρρακέικα και έμειναν εκεί ανώνυμα. Άλλοι πήγαν σε πιο μακρινά μέρη. Έτσι έμειναν στον Κότσικα λίγες οικογένειες. Οι απόγονοι των εναπομεινάντων, αν και συμφιλιώθηκαν, δεν έπαψαν να κρυφοκουβαλούν παράπονα και πόνου και έχθρας που εκδηλώνονταν μεταξύ τους κατά καιρούς, με περιφρόνηση και αντιπαράθεση. Το 1780 οι τελευταίοι κάτοικοι του χωριού μετακινήθηκαν προς τον Τουρκολέκα και το Ρουπάκι έσβησε.
Παραπομπές
Κατηγορία:Υάμεια
701
Η τρέχουσα σελίδα αφορά το έτος 701 κατά το Γρηγοριανό ημερολόγιο
Θάνατοι
Κατηγορία:Έτη
Afrika Bambaataa
Ο Afrika Bambaataa (, γεννήθηκε ως Λανς Τέιλορ, 17 Απριλίου 1957) είναι Αμερικάνος ντισκ τζόκεϊ, τραγουδιστής, τραγουδοποιός και παραγωγός από το Νότιο Μπρονξ της Νέας Υόρκης. Είναι γνωστός από τη κυκλοφορία μιας σειράς τραγουδιών στην δεκαετία του 1980 που επηρέασαν την ανάπτυξη της κουλτούρας χιπ χοπ. Ο Afrika Bambaataa είναι σεβαστός ως ο "Αμήν Ρα του πολιτισμού της χιπ χοπ", ενώ θεωρείται και πατέρας της ηλεκτροφάνκ. Μέσω της δημιουργίας της οργάνωσης Universal Zulu Nation, έχει βοηθήσει στην εξάπλωση του πολιτισμού χιπ χοπ σε όλο το κόσμο.
Στις 6 Μαΐου 2016, ο Bambaataa εγκατέλειψε τη θέση του ως επικεφαλής του The Zulu Nation λόγω διαφόρων καταγγελιών σεξουαλικής παρενόχλησης που χρονολογούνται ακόμη και από τη δεκαετία του 1970.
Εξωτερικοί σύνδεσμοι
Κατηγορία:Αμερικανοί μουσικοί
Mercedes-Benz W222
Το Mercedes-Benz W222 (S-Class W222) ήταν ένα μεγάλο πολυτελές αυτοκίνητο της κατηγορίας F, που παρήχθη από τη γερμανική αυτοκινητοβιομηχανία Mercedes-Benz, από τον Ιούνιο του 2013 έως τον Σεπτέμβριο του 2020. Η παρουσίαση του μοντέλου έγινε στις 15 Μαΐου 2013 σε σχετική εκδήλωση στο Αμβούργο, ενώ η μαζική παραγωγή της ξεκίνησε στις 12 Ιουνίου 2013. Η σεντάν εκδοχή αμαξώματος της S-Class W222 αντικατέστησε τη σειρά S-Class W221 (2005 - 2013) και τις πολύ μεγαλύτερες Maybach 57 / 62 (2002 - 2012). Επίσης, η 2-πορτη κουπέ εκδοχή της W222, που εισήχθη το 2014 και αναφέρεται επίσημα ως S-Class C217, αντικατέστησε την CL-Class C216 (2006 - 2013). Μάλιστα το 2015 προστέθηκε στην παλέτα και μια καμπριολέ εκδοχή, γνωστή με τον κωδικό A217, που βασίστηκε στην εκδοχή κουπέ C217.
Αντικαταστάθηκε από την Mercedes-Benz S-Class W223, της οποίας οι πρώτες πωλήσεις ξεκίνησαν τον Δεκέμβριο του 2020 στη Γερμανία.
Καινοτομίες
thumb|left|Το σαλόνι μιας S-Class W222.
Με την παρουσίασή της, η S-Class W222 εισήγαγε και το πρώτο παγκοσμίως 9-τάχυτο αυτόματο κιβώτιο, το οποίο και φέρει την ονομασία 9G-Tronic. Επίσης, το καλοκαίρι του 2017, για τη σεζόν (model year) του 2018, όλη η παλέτα των εκδόσεων του W222 υπέστη μια έντονη αισθητική και μηχανολογική ανανέωση, που μπήκε στην παραγωγή τον Ιούλιο του 2017, ενώ τότε το 9-τάχυτο αυτόματο κιβώτιο κυριάρχησε συντριπτικά στο μοντέλο, αν και λίγες εκδόσεις της σειράς W222 συνέχισαν να φέρουν το προηγούμενο 7-τάχυτο αυτόματο 7G-Tronic έως τη λήξη αυτής της γενιάς (δείτε σχετικά στην ενότητα Τεχνικά χαρακτηριστικά).
Διαστάσεις
Όπως και όλες οι προηγούμενες γενιές της S-Class, το W222 κατασκευάστηκε σε δύο μεταξόνια, κοντό και μακρύ, με την μακρύτερη εκδοχή να φέρει τον κωδικό V222. Επίσης, ήταν κάπως μεγαλύτερο σε όλες τις διαστάσεις από τον προκάτοχό του, με εξαίρεση το μεταξόνιο, που διατηρήθηκε ακριβώς το ίδιο με τον προκάτοχο S-Class W221, τόσο στην έκδοση με το κοντό μεταξόνιο, όσο και στην έκδοση με το μακρύ μεταξόνιο.
Εκδοχές αμαξώματος
thumb|left|Το σαλόνι μιας S-Class S550 4Matic Coupé στο Σαλόνι Αυτοκινήτου στο [[Τόκιο το 2015.]]
Τον Μάρτιο του 2014, στο Σαλόνι Αυτοκινήτου της Γενεύης, παρουσιάστηκε και μια 2-πορτη κουπέ εκδοχή της W222, που αναφέρεται επίσημα ως S-Class C217. Η μαζική παραγωγή της ξεκίνησε στις 11 Ιουνίου και κυκλοφόρησε στις 27 Σεπτεμβρίου 2014 και, όπως προαναφέρθηκε, αντικατέστησε την CL-Class C216 (2006 - 2013). Μάλιστα ήταν το πρώτο κουπέ της Mercedes-Benz που απέκτησε την ονομασία S-Class μετά το 1992, ενώ και η αισθητική του, ιδίως στα μπροστινά και πίσω φώτα, διαφέρει σημαντικά από την αισθητική της εκδοχής σεντάν.
Τον Σεπτέμβριο του 2015, στο Σαλόνι Αυτοκινήτου της Φρανκφούρτης, παρουσιάστηκε και μια καμπριολέ εκδοχή, γνωστή με τον κωδικό A217, που βασίστηκε στην εκδοχή κουπέ C217 και φέρει κοινή αισθητική με το κουπέ, εκτός φυσικά από το ανοιχτό πάνω μέρος του. Ιστορικά ήταν το πρώτο 4-θέσιο πολυτελές κάμπριο της Mercedes-Benz από το 1971, καθώς και το πρώτο στην ιστορία της εταιρείας κάμπριο που φέρει κινητήρα άνω των 3.0 λίτρων και ταυτόχρονα έχει στάνταρ τις πίσω θέσεις, αντί για προαιρετικές.
Mercedes-Maybach S-Class
Μετά τη διακοπή της σειράς Maybach 57 / 62 το Δεκέμβριο του 2012 και απουσία 2 ετών από την κατηγορία των τεράστιων υπερπολυτελών αυτοκινήτων, τον Ιανουάριο του 2015 η Mercedes-Benz εισήγαγε εκ νέου την ονομασία Maybach (Μάιμπαχ), αυτή την φορά σαν μια πολυτελέστερη υπο-εταιρεία (sub-brand, στο πρότυπο της Mercedes-AMG) προαιρετική στα μεγαλύτερα μοντέλα της Mercedes-Benz. Το πρώτο μοντέλο που εισήγαγε την καινούρια αυτή σειρά, ήταν η Mercedes-Benz S-Class W222, με την υπερπολυτελή εκδοχή που ονομάζεται επίσημα Mercedes-Maybach S-Class X222. Η εκδοχή X222 παρουσιάστηκε στο Σαλόνι Αυτοκινήτου του Λος Άντζελες τον Νοέμβριο του 2014 και λανσαρίστηκε στις αγορές διεθνώς τον Ιανουάριο του 2015. thumb|right|Το σαλόνι μιας Mercedes-Maybach S650 του 2018. thumb|right|Mercedes-Maybach S650 Pullman του 2019.
Η εκδοχή αυτή, σχεδιάστηκε με σκοπό να ανταγωνιστεί την Bentley Mulsanne και την Rolls-Royce Phantom. Το μεταξόνιο της Mercedes-Maybach S-Class X222 είχε αυξηθεί κατά 20 εκατοστά ως προς το μεταξόνιο της έκδοσης V222, δηλαδή αυτής με το μακρύτερο μεταξόνιο της «κανονικής» S-Class W222. Ως αποτέλεσμα, το μεταξόνιο της X222 φτάνει τα 3.365 χιλιοστά, σχεδόν όσο και το μεταξόνιο της Maybach 57, που ήταν 3.390 χιλιοστά. Αντιθέτως, το συνολικό της μήκος, αν και ανέρχεται στο εντυπωσιακό νούμερο των 5.453 χιλιοστών, είναι αρκετά μικρότερο ακόμα και από το μήκος της Maybach 57 (5.723 χιλιοστά το διάστημα 2002 - 2007 και 5.728 χιλιοστά το διάστημα 2008 - 2012), ενώ δεν πλησιάζει καν το μήκος της Maybach 62 (6.160 χιλιοστά και 6.165 χιλιοστά τα αντίστοιχα χρονικά διαστήματα)
Σημαντική βελτίωση είχε γίνει και στην ήδη άριστη ηχομόνωση της W222 και μάλιστα η Mercedes υποστήριξε τότε επίσημα ότι η εκδοχή Mercedes-Maybach S-Class X222 στην έκδοση S600, δηλαδή με τον κινητήρα V12, ήταν το αυτοκίνητο με τη χαμηλότερη στάθμη θορύβου στο σαλόνι παγκοσμίως.
Ειδικότερα η Mercedes-Maybach S600 διατέθηκε και σε εκδοχή Pullman, με ένα τεράστιο μεταξόνιο και στοχεύοντας όσους επιθυμούν σοφέρ αντί να οδηγούν οι ίδιοι. Συνδυάζεται μόνο με τον κινητήρα V12 bi-turbo βενζίνης, το 7-τάχυτο αυτόματο κιβώτιο 7G-Tronic και την κίνηση στους πίσω τροχούς. Η εκδοχή αυτή μπορεί να παραγγελθεί και με θωράκιση, μια έκδοση που ονομάζεται Pullman Guard.
Αντικατάσταση του W222
Ο διάδοχος της σειράς W222 παρουσιάστηκε επίσημα σε σχετική εκδήλωση στις 2 Σεπτεμβρίου 2020 και ονομάζεται Mercedes-Benz S-Class W223, ενώ οι πρώτες πωλήσεις της ξεκίνησαν τον Δεκέμβριο του 2020 στη Γερμανία. Αντίθετα με την W222 δεν προσφέρεται σε εκδοχές κουπέ και καμπριολέ, λόγω χαμηλών πωλήσεων και των δύο, αλλά και λόγω των δραστικών περικοπών της εταιρείας προκειμένου να εξοικονομηθούν χρήματα. Έτσι η παραγωγή των S-Class Coupé και S-Class Cabriolet ολοκληρώθηκε τον Αύγουστο του 2020, ενώ οι υποψήφιοι πελάτες μπορούσαν να τις παραγγείλουν μέχρι τον Μάιο, και το σεντάν W222 τελικώς διακόπηκε τον Σεπτέμβριο του 2020.
Όπως και η προκάτοχός της, η σειρά W223 προσφέρεται σε εκδοχή σεντάν με κοντό μεταξόνιο, σε εκδοχή σεντάν με μακρύ μεταξόνιο και ως Mercedes-Maybach S-Class. Επίσης, η S Class W223 έχει πλήθος από τρισδιάστατες οθόνες, σύστημα τετραδιεύθυνσης, λειτουργίες αυτόνομης οδήγησης επιπέδου 3 (με μέγιστο στην κλίμακα το 5), E-Active Body Control, νέα συστήματα ασφαλείας και, ειδικά στην εκδοχή με το μακρύ μεταξόνιο, μετωπικούς αερόσακους και για τους πίσω επιβάτες.
Εξωτερικοί σύνδεσμοι
W222 Κατηγορία:Αυτοκίνητα πολυτελείας Κατηγορία:Γερμανικά αυτοκίνητα
702
Η τρέχουσα σελίδα αφορά το έτος 702 κατά το Γρηγοριανό ημερολόγιο
Θάνατοι
Κατηγορία:Έτη
Νοτιοαφρικανικές γενικές εκλογές (2019)
Γενικές εκλογές διεξήχθησαν στη Νότια Αφρική στις 8 Μαΐου 2019 για να εκλέξουν μια νέα Εθνοσυνέλευση και επαρχιακές νομοθετικές συνελεύσεις σε κάθε επαρχία. Αυτές ήταν οι έκτες εκλογές που πραγματοποιήθηκαν μετά το τέλος του απαρτχάιντ το 1994 και καθόρισαν ποιος θα γινόταν ο επόμενος πρόεδρος της Νότιας Αφρικής.
Ο κάτοχος της προεδρίας Σίριλ Ραμαφόζα ηγήθηκε του κυβερνώντος Αφρικανικού Εθνικού Κογκρέσου, με το κόμμα να προσπαθεί να διατηρήσει την πλειοψηφία του και να εξασφαλίσει την πλήρη θητεία του ως προέδρου. Ο προκάτοχός του, Τζέικομπ Ζούμα, παραιτήθηκε από το αξίωμα στις 14 Φεβρουαρίου 2018 και δεν μπορούσε να διεκδικήσει και τρίτη θητεία, καθώς το Σύνταγμα της Νότιας Αφρικής περιορίζει έναν πρόεδρο στο να υπηρετήσει δύο τουλάχιστον πενταετείς θητείες.
Οι εκλογές για την Εθνοσυνέλευσης κερδήθηκαν από το κυβερνών Αφρικανικό Εθνικό Κογκρέσο (ANC), αλλά με μειωμένη πλειοψηφία 57,50%, συγκριτικά με το 62,15% στις εκλογές του 2014. Αυτό ήταν επίσης το χαμηλότερο ποσοστό ψήφων για το ANC από τις εκλογές μετά το τέλος του απαρτχάιντ το 1994. Η επίσημη αντιπολιτευόμενη Δημοκρατική Συμμαχία (DA) παρουσίασε πτώση από το 22,23% στο 20,77%, ενώ οι Αγωνιστές της Οικονομικής Ελευθερίας (EFF) σημείωσαν σημαντική αύξηση, φθάνοντας από 6,35% στο 10,79%. Το Κόμμα Ελευθερίας Ινκάθα (IFP) αύξησε τα ποσοστά του από 2,40% στο 3,38% και ήταν η πρώτη φορά που το κόμμα ενισχύθηκε από το 1994. Το Μέτωπο Ελευθερίας Συν (FF +) επίσης ενισχύθηκε από 0,9% σε 2,38%, το οποίο ήταν το υψηλότερο ποσοστό ψήφου από την ίδρυσή του.
Οκτώ από τα εννέα επαρχιακά κοινοβούλια κερδήθηκαν από το ANC. Το EFF διατήρησε τη θέση του ως επίσημης αντιπολίτευσης στην επαρχία Λιμπόπο και στη Βορειοδυτική Επαρχία, ενώ συγχρόνως άφησε τη Δημοκρατική Συμμαχία στη δεύτερη θέση στη Εμπουμαλάνγκα. Το DA έλαβε τη δεύτερη θέση σε τέσσερις επαρχίες όπου κέρδισε το ANC. Στην Κουαζούλου-Νατάλ, το Κόμμα Ελευθερίας Ινκάθα επικράτησε του DA στη δεύτερη θέση για πρώτη φορά από το 2014 και παρουσίασε αύξηση στο 3,38% σε εθνικό επίπεδο. Στο Δυτικό Ακρωτήριο, στη μοναδική επαρχία όπου δεν κέρδισε το ANC, η DA έχασε και από 59,38% υποχώρησε στο 55,45%.
Εκλογικό σύστημα
Η Νότια Αφρική διαθέτει κοινοβουλευτικό σύστημα διακυβέρνησης. η Εθνοσυνέλευση αποτελείται από 400 μέλη που εκλέγονται με αναλογική αντιπροσώπευση με κλειστή λίστα. Τα 200 μέλη εκλέγονται από εθνικές κομματικές λίστες. τα άλλα 200 εκλέγονται από τις λίστες των επαρχιακών κομμάτων σε καθεμία από τις εννέα επαρχίες. Η μέθοδος του μεγαλύτερου υπολοίπου και η ποσόστωση Ντρουπ χρησιμοποιούνται για την κατανομή των εδρών τόσο σε επαρχιακό όσο και σε εθνικό επίπεδο, ενώ οι εθνικές έδρες κατανέμονται αφαιρώντας τις έδρες που κερδίζονται σε επαρχιακό επίπεδο από το σύνολο τωβ εδρών που κέρδισε ένα κόμμα, ώστε να προκύψει ένα πιο αναλογικό αποτέλεσμα. Ο Πρόεδρος της Νότιας Αφρικής εκλέγεται από την Εθνοσυνέλευση μετά τις εκλογές.
Το Εθνικό Συμβούλιο Επαρχιών (NCOP) αποτελείται από 90 μέλη, από τα οποία τα δέκα εκλέγονται από καθεμιά επαρχιακή νομοθετική συνέλευση. Τα μέλη του NCOP εκλέγονται από τα επαρχιακά νομοθετικά σώματα κατ 'αναλογία με την κομματική σύνθεση των νομοθετικών σωμάτων.
Ημερομηνία εκλογών
Η θητεία της Εθνοσυνέλευσης είναι πενταετής. Οι προηγούμενες γενικές εκλογές διεξήχθησαν στις 7 Μαΐου 2014 και επομένως η θητεία της Εθνοσυνέλευσης έληξε στις 6 Μαΐου 2019, αλλά η Εθνοσυνέλευση εξακολούθησε να λειτουργεί από τη στιγμή που διαλύθηκε ή έληξε η θητεία της, ως την ημέρα πριν την πρώτη ημέρα της ψηφοφορίας για την επόμενη Εθνοσυνέλευση.
Όταν λήξει η θητεία της Εθνοσυνέλευσης (ή εάν διαλυθεί) ο Πρόεδρος πρέπει να συγκαλέσει και να ορίσει ημερομηνίες για εκλογές, οι οποίες πρέπει να διεξαχθεί εντός 90 ημερών από την ημερομηνία διάλυσης της Εθνοσυνέλευσης ή τη λήξη της θητείας της. Επομένως, εάν η Εθνοσυνέλευση δεν είχε διαλυθεί πριν από τις 6 Μαΐου 2019, οι εκλογές έπρεπε να διεξαχθούν μέχρι τις 4 Αυγούστου 2019. Μια προκήρυξη που προκηρύσσει και καθορίζει ημερομηνίες για εκλογές μπορεί να εκδοθεί πριν ή μετά τη λήξη της θητείας της Εθνικής Συνέλευσης.
Στις 7 Φεβρουαρίου 2019, ενώ ο πρόεδρος Σίριλ Ραμαφόζα έφερε την ετήσια Διακήρυξη για την Κατάσταση του Έθνους στο Κοινοβούλιο, ανακοίνωσε ότι οι εθνικές και επαρχιακές εκλογές θα διεξαχθούν την Τετάρτη 8 Μαΐου 2019. Αυτό επιβεβαιώθηκε με την επίσημη προκήρυξη της ημερομηνίας των εκλογών, η οποία έγινε στις 26 Φεβρουαρίου 2019, η οποία επίσης έκλεισε την ψηφοφορία των ψηφοφόρων.
Ανεξίτηλη μελάνη
Κατά τη διάρκεια των εκλογών υπήρξε κάποια διαμάχη σχετικά με την ποιότητα του ανεξίτηλου μελανιού που χρησιμοποιείται για τη σήμανση των ψηφοφόρων και την αποτροπή της διπλής ψηφοφορίας. Αναφέρθηκε από ορισμένους ψηφοφόρους ότι το μελάνι απομακρύνθηκε εύκολα μετά την ψηφοφορία, γεγονός που οδήγησε σε αμφιβολίες σχετικά με την ποιότητα του μελανιού που χρησιμοποιήθηκε. Μια έρευνα της IEC μετά τις εκλογές κατέληξε στο συμπέρασμα ότι υπήρχαν «αμελητέοι κίνδυνοι» στις εκλογές και τα αποτελέσματά τους προκλήθηκαν από αυτό το γεγονός.
Παραπομπές
2019 Νοτια Αφρικη
704
Η τρέχουσα σελίδα αφορά το έτος 704 κατά το Γρηγοριανό ημερολόγιο
Θάνατοι
Κατηγορία:Έτη
Κόμπι Λήμνου
Διοικητικά, σύμφωνα με το πρόγραμμα Καλλικράτης ανήκει στον Δήμο Λήμνου της Περιφέρειας Βορείου Αιγαίου και αναφέρεται ως ξεχωριστός οικισμός από το 1951 να απογράφεται στην τότε κοινότητα Τσιμανδρίων.
Παραπομπές
Κατηγορία:Βραχονησίδες της Λήμνου
Περελώ
Το Περελώ (γαλλικά: Peyreleau, οξιτανικά: Peiralèu) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.
Οι κάτοικοί του είναι γνωστοί ως Περελμπένς (γαλλικά: Peyrelebens).
Παραπομπές
Κατηγορία:Κοινότητες του Αβερόν
Ελένη Αυλωνίτου
Η Ελένη Αυλωνίτου (22 Οκτωβρίου 1958) είναι Ελληνίδα πρωταθλήτρια στην κολύμβηση, ερευνήτρια εργοφυσιολόγος, και πολιτικός. Είναι βουλευτής του ΣΥΡΙΖΑ στη Β΄ Αθήνας.
Κολύμβηση
Η Ελένη Αυλωνίτου γεννήθηκε στην Αθήνα. Ξεκίνησε την κολύμβηση σε ηλικία 10 ετών στον Εθνικό Γυμναστικό Σύλλογο Αθηνών, ένα από τα αρχαιότερα αθλητικά σωματεία της χώρας. Η έναρξη της αθλητικής της παρουσίας συνέπεσε με την ανάληψη της ομάδας κολύμβησης του Εθνικού από τον φημισμένο προπονητή Γιώργο Μπία. Μέσα στον πρώτο χρόνο στις πισίνες η Ελένη Αυλωνίτου σημείωσε 3 φορές πανελλήνιο ρεκόρ στην ηλικιακή κατηγορία της (κορασίδων Β΄) στα 100 μ. ύπτιο. Το 1971, σε ηλικία 13 ετών (κατηγορία κορασίδων Α΄), η Ελένη Αυλωνίτου σημείωσε για πρώτη φορά εθνικό ρεκόρ γυναικών (100 μ. ύπτιο και 800 μ. ελευθέρας). Τον Μάρτιο 1972, με προπονητή το Γιώργο Μπία, η Ελένη Αυλωνίτου έγινε η πρώτη Ελληνίδα κολυμβήτρια που εξασφάλισε την πρόκριση σε Ολυμπιακούς αγώνες. Συμμετείχε στους Ολυμπιακούς αγώνες του Μονάχου σε 4 αγωνίσματα (200 μ. και 400 μ. μικτή ατομική, 400 μ. και 800 μ. ελευθέρας). Εκείνη τη χρονιά ο Πανελλήνιος Σύνδεσμος Αθλητικού Τύπου την ανακήρυξε καλύτερη κολυμβήτρια του 1972. Το 1973 ο Πανελλήνιος Σύνδεσμος Αθλητικού Τύπου ανακήρυξε την Ελένη Αυλωνίτου κορυφαία αθλήτρια της χρονιάς. Αφού διέκοψε την κολύμβηση γιά ένα χρόνο το 1976, επανήλθε με επιτυχία στην αγωνιστική δράση το 1977, βελτιώνοντας τα πανελλήνια ρεκόρ της 12 φορές ως το 1980.
Συνολικά η Αυλωνίτου σημείωσε 121 πανελλήνια ρεκόρ σε όλες τις ηλικιακές κατηγορίες (3-1969, 13-1970, 29-1971, 42-1972, 21-1973, 1-1974, 4-1977, 1-1978, 7-1979) σε 7 ατομικά αγωνίσματα (100 μ., 200 μ., 400 μ. και 800 μ. ελευθέρας, 200 μ. και 400 μ. μικτή ατομική και 100 μ. ύπτιο) και 2 ομαδικά (4 Χ 100 μ. ελευθέρας και 4 Χ 100 μ. μικτή ομαδική). Στο Εθνικό πρωτάθλημα κατέκτησε 35 μετάλλια (28 χρυσά, 6 αργυρά, 1 χάλκινο). Στους Βαλκανικούς Ανδρών - Γυναικών συγκέντρωσε 14 μετάλλια (7 χρυσά, 4 αργυρά, 3 χάλκινα) και σημείωσε Βαλκανικά ρεκόρ σε 4 ατομικά αγωνίσματα (400 μ. και 800 μ. ελευθέρας, 200 μ. και 400 μ. μικτή ατομική).
Η Αυλωνίτου είχε σημαντική επίδραση στην Ελληνική κολύμβηση, αποτελώντας αθλητικό πρότυπο της γενιάς της. Η ασυνήθιστη γιά την εποχή εικόνα μιάς νεαρής κοπέλας που κέρδιζε χρυσά μετάλλια σε διεθνείς αγώνες προκάλεσε σημαντικό ενδιαφέρον για την κολύμβηση, που μέχρι τότε ήταν κάπως «αριστοκρατικό» άθλημα στην Ελλάδα. Αν και η ίδια κυριάρχησε στην Ελληνική γυναικεία κολύμβηση μέχρι το 1980 που αποσύρθηκε, την ακολούθησε μιά σειρά από κορυφαίες Ελληνίδες κολυμβήτριες. Η Βιβή Πρωτόπαππα, επίσης του Εθνικού ΓΣ με προπονητή τον Γιώργο Μπία, καθώς και η Σοφία Δάρα και αργότερα η Έλλη Ρουσσάκη του Ολυμπιακού ΣΦΠ διατήρησαν ζωηρό το ενδιαφέρον γιά τη κολύμβηση μέχρι τις αρχές της δεκαετίας του 1990, όταν η κολύμβηση είχε γίνει πια διαδεδομένο άθλημα στην Ελλάδα.
Ερευνήτρια εργοφυσιολόγος
Το 1980 η Ελένη Αυλωνίτου αποφοίτησε από τα ΤΕΦΑΑ του Πανεπιστημίου Αθηνών και αποσύρθηκε από την αγωνιστική κολύμβηση για να συνεχίσει τις σπουδές της στις Ηνωμένες Πολιτείες. Εκανε μεταπτυχιακές σπουδές στο Πανεπιστήμιο της Ιντιάνα και έλαβε Master of Science στη φυσική αγωγή το 1983 και διδακτορικό PhD στην εργοφυσιολογία, με δεύτερη ειδικότητα την ενδοκρινολογία και βιοχημεία της άσκησης το 1988.
Το 1988 ανέλαβε θέση ερευνήτριας εργοφυσιολόγου στο Εθνικό Κέντρο Αθλητικών Ερευνών του ΟΑΚΑ, στην οποία έμεινε μέχρι το 2013. Ακόμα κατείχε τις εξής συμβουλευτικές και διδακτικές θέσεις :
Αθλητικογράφος και τηλεπαρουσιάστρια
Από το 2001 ως το 2008 η Ελένη Αυλωνίτου διατηρούσε την τακτική εβδομαδιαία αθλητική στήλη «Η Ματιά της Ελένης» στην εφημερίδα Η Αυγή.
Το 2001 και 2002 η Ελένη Αυλωνίτου παρουσίαζε την εβδομαδιαία αθλητική εκπομπή «Αθλητισμός με την Ελένη» στο τοπικό κανάλι της Αθήνας Seven.
Αθλητική διοίκηση
Η Ελένη Αυλωνίτου είναι δραστήριο μέλος της Ελληνικής Ένωσης Συμμετασχόντων σε Ολυμπιακούς Αγώνες και έχει υπάρξει μέλος του Διοικητικού Συμβουλίου στα διαστήματα 1992-1996 και 2002-2010.
Το 2013 η Ελένη Αυλωνίτου εκλέχτηκε μέλος του Διοικητικού Συμβουλίου του Εθνικού Γυμναστικού Συλλόγου Αθηνών, του οποίου υπήρξε αθλήτρια. Τον Ιανουάριο 2016 η Ελένη Αυλωνίτου εκλέχτηκε Πρόεδρος του Εθνικού Γυμναστικού Συλλόγου Αθηνών.
Πολιτική δραστηριότητα
Στα φοιτητικά της χρόνια τη δεκαετία του 1980 η Ελένη Αυλωνίτου ήταν μέλος της Πανσπουδαστικής ΣΚ.
Το 1989 έγινε μέλος του ενιαίου Συνασπισμού, μετέχοντας στο αθλητικό τμήμα. Μετά την αποχώρηση του ΚΚΕ από τον ενιαίο Συνασπισμό το 1991, η Ελένη Αυλωνίτου παρέμεινε στον «Συνασπισμό της Αριστεράς και της Προόδου». To 1996 ήταν υποψήφια στις βουλευτικές εκλογές στη Β΄ Αθήνας. Το 2000 εκλέχτηκε στη Κεντρική Πολιτική Επιτροπή του Συνασπισμού.
Το 2002 η Ελένη Αυλωνίτου ήταν υποψήφια νομαρχιακή σύμβουλος Αθήνας με τον συνδυασμό «ΕΛΛΗΝΙΚΗ ΝΟΜΑΡΧΙΑ – ΕΝΕΡΓΟΙ ΠΟΛΙΤΕΣ» του Μανώλη Γλέζου.
Το 2004 η Αυλωνίτου υποστήριξε τη συμμετοχή του Συνασπισμού στον ΣΥΡΙΖΑ και την ίδια χρονιά ήταν πάλι υποψήφια στις βουλευτικές εκλογές στη Β΄ Αθήνας με τον ΣΥΡΙΖΑ.
Το 2006 και το 2010 η Ελένη Αυλωνίτου ήταν υποψήφια δήμαρχος στο Γαλάτσι, επικεφαλής της Αριστερής Δημοτικής Κίνησης «ΠΟΛΙΤΕΣ ΣΕ ΔΡΑΣΗ». Και τις δύο φορές εκλέχτηκε δημοτική σύμβουλος. Στις δύο θητείες της δραστηριοποιήθηκε ιδιαίτερα στον αγώνα για την αποτροπή της μετατροπής του Ολυμπιακού Αθλητικού Κέντρου Γαλατσίου (Παλαί) σε εμπορικό κέντρο.
Το 2012 η Αυλωνίτου έθεσε πάλι υποψηφιότητα στις βουλευτικές εκλογές στη Β΄ Αθήνας με τον ΣΥΡΙΖΑ και στις εκλογές του Ιουνίου ήταν πρώτη επιλαχούσα. Τον Μάρτιο 2014, μετά την παραίτηση της Ρένας Δούρου από το κοινοβούλιο για να διεκδικήσει τη θέση Περιφερειάρχη Αττικής στις αυτοδιοικητικές εκλογές του Μαΐου, η Ελένη Αυλωνίτου ανέλαβε την βουλευτική της έδρα.
Η Αυλωνίτου επανεξελέγη στη Β΄ Αθήνας στις βουλευτικές εκλογές του Ιανουαρίου 2015 και του Σεπτεμβρίου 2015.
Η Ελένη Αυλωνίτου είναι μέλος της Διαρκούς Επιτροπής Εθνικής Αμυνας και Εξωτερικών Υποθέσεων και της Διαρκούς Επιτροπής Μορφωτικών Υποθέσεων του Ελληνικού κοινοβουλίου.[1]
Κριτική
Το 2012 η Ελένη Αυλωνίτου δέχτηκε έντονη κριτική με αφορμή το συμβάν που συνέβη ανάμεσα σε αυτή και τον διευθυντή του Εθνικού Κέντρου Αθλητικών Ερευνών Σταύρο Χάτζο. Ο κ. Χάτζος μήνυσε την Ελένη Αυλωνίτου για χειροδικία εις βάρος του και υπόθεση έφτασε στη Βουλή για την άρση ή μη της ασυλίας της κ. Αυλωνίτου.Μετά την ψηφοφορία που ακολούθησε το αποτέλεσμα για την άρση της ασυλίας της ήταν αρνητικό.
Ακόμα μία κριτική που υπέστη η κ. Αυλωνίτου ήταν αυτή από τον Μένιο Φουρθιώτη όταν η ίδια έκανε δημόσια δήλωση ότι το κανάλι του είχε λάβει χρήματα από την λίστα Πέτσα. Μετά την δήλωση αυτή ακολούθησαν μηνύσεις εις βάρος της Ελένης Αυλωνίτου από τον παρουσιαστή για ψευδή μετάδοση ειδήσεων.Η υπόθεση λύθηκε σε συνεννόηση με τον Διοικητή του Αστυνομικού Τμήματος Χολαργού. Στη συνέχεια η κ. Αυλωνίτου κατέθεσε αγωγή εναντίον του κ. Φουρθιώτη και των καναλιών του.
Εξωτερικοί σύνδεσμοι
Κατηγορία:Έλληνες αθλητές της κολύμβησης Κατηγορία:Βουλευτές Β΄ Αθηνών Κατηγορία:Βουλευτές εκλεγμένοι με τον ΣΥΡΙΖΑ Κατηγορία:Έλληνες πολιτικοί του 21ου αιώνα
Μηδενοδύναμος πίνακας
Στην γραμμική άλγεβρα, ένας τετραγωνικός πίνακας A λέγεται μηδενοδύναμος αν για κάποιον φυσικό αριθμό n, ισχύει ότι, όπου \mathbf{0} ο μηδενικός πίνακας. Αν ο k είναι μικρότερος τέτοιος φυσικός αριθμός, τότε ο A λέγεται μηδενοδύναμος με δείκτη k.
Παραδείγματα
Ο πίνακας είναι μηδενοδύναμος με δείκτη 2, καθώς.
Πιο γενικά, κάθε αυστηρά άνω τριγωνικός πίνακας είναι μηδενοδύναμος.
Μιχάλης Χρυσοχοΐδης
Ο Μιχάλης Χρυσοχοΐδης (Νησί Ημαθίας, 31 Οκτωβρίου 1955), είναι Έλληνας δικηγόρος και πολιτικός, ο οποίος υπηρετεί ως υπουργός Υγείας στην κυβέρνηση του Κυριάκου Μητσοτάκη από τον Ιούνιο του 2023.
Έχει διατελέσει Υπουργός Προστασίας του Πολίτη (1999-2003, 2009-2010, 2012, 2019-2021), Οικονομίας, Ανταγωνιστικότητας και Ναυτιλίας (2010-2011), Ανάπτυξης, Ανταγωνιστικότητας και Ναυτιλίας (2011-2012), Υποδομών, Μεταφορών και Δικτύων (2013-2015), Υφυπουργός σε διάφορα Υπουργεία και βουλευτής του Ελληνικού Κοινοβουλίου (1989-2015), Γραμματέας της Κεντρικής Επιτροπής του ΠΑΣΟΚ, καθώς και Νομάρχης Καρδίτσας.
Βιογραφικό
Ο Μιχάλης Χρυσοχοΐδης γεννήθηκε το 1955 στο Νησί, ένα πεδινό χωριό του Δήμου Αλεξάνδρειας στο Νομό Ημαθίας.
Ο πατέρας του Βασίλης είναι αγρότης και κατάγεται από τη Μαγνησία της Μικράς Ασίας, ενώ η μητέρα του κατάγεται από την Μπάφρα του Πόντου. Έχει κάνει τέσσερεις γάμους και έχει αποκτήσει πέντε παιδιά, δύο κορίτσια και τρία αγόρια.
Σπούδασε Νομικά στο Αριστοτέλειο Πανεπιστήμιο Θεσσαλονίκης και εργάστηκε ως δικηγόρος στη Βέροια και τα Γιαννιτσά.
Πολιτική
Το 1982 εξελέγη Γραμματέας της Νομαρχιακής Επιτροπής ΠΑΣΟΚ Ημαθίας. Η κομματική οργάνωση της Ημαθίας ήταν από τις μαζικότερες και πιο πετυχημένες του ΠΑΣΟΚ στη Βόρεια Ελλάδα.
Την περίοδο 1987-1989 διετέλεσε Νομάρχης Καρδίτσας και στη συνέχεια εξελέγη βουλευτής Ημαθίας (1989). Από εκείνη τη στιγμή μέχρι το 2007 συμμετείχε και εκλεγόταν πρώτος βουλευτής του Ν. Ημαθίας σε έξι συνεχείς εκλογικές αναμετρήσεις. Το 2007 και το 2009 εξελέγη βουλευτής Β' Αθήνας.
Ρούλα Κακλαμανάκη
Η Σταυρούλα (Ρούλα) Κακλαμανάκη (1935 - 5 Ιανουαρίου 2013) ήταν Ελληνίδα δικαστικός, συγγραφέας και πολιτικός.
Μιχάλης Χρυσοχοΐδης
Κυβερνητικές θέσεις
Έχει διατελέσει υφυπουργός Εμπορίου στην κυβέρνηση Ανδρέα Παπανδρέου το διάστημα 1994-1996 με υπουργό τον Κώστα Σημίτη, υφυπουργός Ανάπτυξης (1996-1999) και υπουργός Δημόσιας Τάξης (1999-2003) στις κυβερνήσεις του Κωνσταντίνου Σημίτη. Ήταν μέλος του προεδρείου του Ευρωπαϊκού Σοσιαλιστικού Κόμματος το 1994-1996.
Λάμαρη Εύβοιας
Γεωγραφικά - Ιστορικά στοιχεία
Η Λάμαρη βρίσκεται προς τα παράλια του Αιγαίου πελάγους και τους βόρειους πρόποδες της Δίρφυς σε υψόμετρο 300 μέτρα. Απέχει 46 χλμ. Α.-ΒΑ. από τα Ψαχνά (έδρα του δήμου) και 55 χλμ. ΒΑ. από την Χαλκίδα. Σύμφωνα με την τοπική παράδοση το χωριό ιδρύθηκε την περίοδο της τουρκοκρατίας (γύρω στο 1714) από κατοίκους που μετοίκησαν από την περιφέρεια Πρέβεζας της Ηπείρου. Ανατολικά του περνάει ο χείμαρρος Λάμαρη που ξεκινάει πριν τους Στρόπωνες και καταλήγει στην Παραλία Χιλιαδού.
Μιχάλης Χρυσοχοΐδης
Κυβερνητικές θέσεις
Το 2009 τοποθετήθηκε υπουργός Προστασίας του Πολίτη, όπως μετονομάστηκε το υπουργείο Δημόσιας Τάξης, στην Κυβέρνηση Γεωργίου Παπανδρέου 2009, ενώ τον Σεπτέμβριο του 2010 ανέλαβε υπουργός Ανάπτυξης, Ανταγωνιστικότητας και Ναυτιλίας.
Λάμαρη Εύβοιας
Γεωγραφικά - Ιστορικά στοιχεία
Μετά την Επανάσταση του 1821 και την ενσωμάτωση της Εύβοιας, αναφέρεται επίσημα το 1835 γραμμένη το Λάμαρι να προσαρτάται στον τότε δήμο Ληλαντίων. Το 1919 με το ΦΕΚ 54Α - 11/03/1919 ορίστηκε έδρα της ομώνυμης νεοϊδρυθείσας κοινότητας. Το 1940 το όνομά του διορθώθηκε σε Λάμαρη. Σύμφωνα με το πρόγραμμα Καλλικράτης μαζί με τους Στρόπωνες, την Αγία Ειρήνη και την Παραλία Χιλιαδού αποτελούν την τοπική κοινότητα Στροπώνων που υπάγεται στη δημοτική ενότητα Διρφύων του Δήμου Διρφύων - Μεσσαπίων και σύμφωνα με την απογραφή του 2011 απογράφονται 66 κάτοικοι.
Πηγές
Κατηγορία:Χωριά του νομού Εύβοιας Κατηγορία:Δήμος Διρφύων - Μεσσαπίων
Μιχάλης Χρυσοχοΐδης
Κυβερνητικές θέσεις
Από τις 7 Μαρτίου ως τις 17 Μαΐου 2012 διατέλεσε υπουργός Προστασίας του Πολίτη.
Ο Μιχάλης Χρυσοχοΐδης έχει συνδέσει το όνομά του με τρεις περιπτώσεις που αφορούσαν τρομοκρατικές οργανώσεις, καθώς επί υπουργίας του στο Υπουργείο Δημόσιας Τάξης (2002), μετέπειτα Υπουργείο Προστασίας του Πολίτη (2010), εξαρθρώθηκαν τρεις από τις μεγαλύτερες τρομοκρατικές οργανώσεις που έδρασαν στην Ελλάδα, η 17 Νοέμβρη, ο ΕΛΑ και ο Επαναστατικός Αγώνας.
Την 8η Ιουλίου 2019, μετά την ανακοίνωση του ως εξωκοινοβουλευτικού υπουργού Προστασίας του Πολίτη στην Κυβέρνηση Κυριάκου Μητσοτάκη, το ΚΙΝΑΛ ανακοίνωσε τη διαγραφή του, μαζί με αυτήν της Λίνας Μενδώνη, η οποία επίσης ανέλαβε υπουργικό χαρτοφυλάκιο (υπουργός Πολιτισμού) στην Κυβέρνηση Μητσοτάκη. Στις 31 Αυγούστου 2021 αντικαταστάθηκε από τον Παναγιώτη Θεοδωρικάκο ως Υπουργός Προστασίας του Πολίτη.
Στις 15 Οκτωβρίου 2021, ανακοινώθηκε ότι αναλαμβάνει θέση Ειδικού Συμβούλου, επικεφαλής του προγράμματος Εσωτερικής Ασφάλειας του ΕΛΙΑΜΕΠ.
Στις 3 Μαρτίου 2022 μετά απο συνάντησή του με τον πρόεδρο της Νέας Δημοκρατίας, Κυριάκο Μητσοτάκη, ανακοινώθηκε η προσχώρησή του στο κόμμα.
Απόπειρα δολοφονίας
Στις 24 Ιουνίου 2010 σώθηκε από βομβιστική επίθεση με ταχυδρομικό δέμα παγιδευμένο με εκρηκτικό μηχανισμό.
Η βόμβα ήταν τοποθετημένη σε ταχυδρομικό δέμα, το οποίο στάλθηκε μέσω των Ελληνικών Ταχυδρομείων με αποδέκτη τον Χρυσοχοΐδη και σκότωσε τον υπασπιστή του υπουργού, Γιώργο Βασιλάκη, όταν αυτός επιχείρησε να ανοίξει το παγιδευμένο με βόμβα δέμα στον υπουργικό όροφο του μεγάρου της Λ. Κατεχάκη. Ο υπουργός την ώρα της έκρηξης βρισκόταν 10-15 μέτρα μακριά, σε διπλανό γραφείο.
Κριτική
Στον Μιχάλη Χρυσοχοΐδη είχε ασκηθεί κριτική από κόμματα της αντιπολίτευσης για την παραδοχή του ότι ψήφισε τη δανειακή σύμβαση της Ελλάδας του 2010 χωρίς να την έχει διαβάσει. Τότε ήταν υπουργός Προστασίας του Πολίτη στην κυβέρνηση Παπανδρέου.
Έχει επικριθεί ακόμη για νομοσχέδιο που κατέθεσε στη Βουλή το 2020, ως υπουργός Προστασίας του Πολίτη στην κυβέρνηση Μητσοτάκη, για τις δημόσιες υπαίθριες συναθροίσεις. Τα κόμματα της αντιπολίτευσης, συνδικάτα εργαζομένων καθώς και άλλοι φορείς κατέκριναν το νομοσχέδιο, καθώς και η Διεθνής Αμνηστία δήλωσε πως οι διατάξεις του νομοσχεδίου «θα αποτελέσουν αδικαιολόγητη παρέμβαση στο δικαίωμα στην ελευθερία της ειρηνικής συνάθροισης». Το νομοσχέδιο υπερψηφίστηκε με τις ψήφους της Νέας Δημοκρατίας, του Κινήματος Αλλαγής και της Ελληνικής Λύσης.
Εξωτερικοί σύνδεσμοι
Κατηγορία:Βουλευτές εκλεγμένοι με το ΠΑΣΟΚ Κατηγορία:Βουλευτές Β΄ Αθηνών Κατηγορία:Βουλευτές εκλεγμένοι με τη Νέα Δημοκρατία Κατηγορία:Βουλευτές Β2' Δυτικού Τομέα Αθηνών Κατηγορία:Έλληνες υπουργοί Δημοσίας Τάξεως Κατηγορία:Έλληνες υπουργοί Προστασίας του Πολίτη Κατηγορία:Έλληνες υπουργοί Ανάπτυξης, Ανταγωνιστικότητας και Ναυτιλίας Κατηγορία:Έλληνες υπουργοί Οικονομίας, Ανταγωνιστικότητας και Ναυτιλίας Κατηγορία:Έλληνες υπουργοί Υποδομών, Μεταφορών και Δικτύων Κατηγορία:Απόφοιτοι Αριστοτελείου Πανεπιστημίου Θεσσαλονίκης Κατηγορία:Έλληνες δικηγόροι Κατηγορία:Νομάρχες Καρδίτσας Κατηγορία:Έλληνες πολιτικοί του 20ού αιώνα Κατηγορία:Έλληνες πολιτικοί του 21ου αιώνα
Ρούλα Κακλαμανάκη
Βιογραφικά στοιχεία
Γεννήθηκε το 1935 στον Πειραιά αλλά καταγόταν από τη Μονεμβασιά. Σπούδασε στη Νομική Σχολή Αθηνών και ακολούθησε καριέρα στο δικαστικό κλάδο. Ήταν θεία του Ολυμπιονίκη Νίκου Κακλαμανάκη.
«''Δεν έχετε το δικαίωμα κύριε Εισαγγελέα. Η ανεξαρτησία της Δικαιοσύνης που σε πολλές εγκυκλίους σας προς τους δικαστικούς λειτουργούς τονίσατε και εξήρατε λειτουργεί προς όλες τις κατευθύνσεις. Είναι αρχή και θεσμός. Εκείνοι που επιδιώκουν την εξουδετέρωση του θεσμού αυτού (συνταγματικά κατοχυρωμένου σε διεθνή κλίμακα) και την υπαλληλοποίηση του δικαστικού κλάδου δεν έπρεπε να βρουν στο πρόσωπό σας το κατάλληλο όργανο. Άραγε τούτο το πλήγμα στο διάτρητο στήθος της Δικαιοσύνης μας είναι η χαριστική βολή;''»
Παρά τη γενική επιδοκιμασία που είχε η στάση της, ασκήθηκε δίωξη εις βάρος της από την εισαγγελία Εφετών και κλήθηκε σε απολογία έξι μήνες αργότερα. Το πειθαρχικό συμβούλιο του Αρείου Πάγου συνεδρίασε σε δύο βαθμούς και της επέβαλε την πειθαρχική ποινή της «προσωρινής παύσεως ενός μηνός για συμπεριφορά ασυμβίβαστη προς το αξίωμά της, θίγουσα το γόητρο της Δικαιοσύνης». Ακολούθησε η δυσμενής της μετάθεση από την Αθήνα στην Καρδίτσα, με την αιτιολογία της «απώλειας του κύρους της ως δικαστή».
Η Ρούλα Κακλαμανάκη εκλέχθηκε βουλευτής του ΠΑΣΟΚ στην Α΄ Αθηνών το 1981 και το 1985. Στις κυβερνήσεις του Ανδρέα Παπανδρέου διετέλεσε υφυπουργός Κοινωνικών Υπηρεσιών (1981 - 1982), υφυπουργός Κοινωνικών Ασφαλίσεων (1982 - 1985), υφυπουργός Υγείας, Πρόνοιας και Κοινωνικών Ασφαλίσεων (1985 - 1986) και υφυπουργός Εθνικής Παιδείας και Θρησκευμάτων (1988).
Είχε πλούσιο συγγραφικό έργο και μεταξύ άλλων συνέγραψε βιογραφία του Ανδρέα Παπανδρέου σε τρία μέρη: Ανδρέας Παπανδρέου ο ανερχόμενος ηγέτης 1919-1981, Ανδρέας Παπανδρέου ο οραματιστής και ο μεταρρυθμιστής 1981-1985, και Ανδρέας Παπανδρέου ο τελευταίος μάγος της ελληνικής πολιτικής 1985-1996.
Πηγές
Κατηγορία:Έλληνες δικαστικοί Κατηγορία:Έλληνες συγγραφείς Κατηγορία:Βουλευτές εκλεγμένοι με το ΠΑΣΟΚ Κατηγορία:Έλληνες βουλευτές διαγραφέντες Κατηγορία:Βουλευτές Α΄ Αθηνών Κατηγορία:Έλληνες υφυπουργοί Κοινωνικών Υπηρεσιών Κατηγορία:Έλληνες υφυπουργοί Υγείας Πρόνοιας και Κοινωνικών Ασφαλίσεων Κατηγορία:Έλληνες υφυπουργοί Εθνικής Παιδείας και Θρησκευμάτων Κατηγορία:Έλληνες υφυπουργοί Κοινωνικών Ασφαλίσεων
Resurrection (άλμπουμ των Angel Witch)
Το Resurrection είναι συλλογή τραγουδιών του χέβι μέταλ συγκροτήματος Angel Witch, η οποία κυκλοφόρησε το 1998 μέσω της δισκογραφικής εταιρείας του συγκροτήματος, "Angel Witch Productions".
Το συγκεκριμένο άλμπουμ περιλαμβάνει τραγούδια από τρία διαφορετικά ντέμο τα οποία ηχογράφησε το συγκρότημα το 1987, το 1990 και το 1998. Αυτή είναι η μοναδική κυκλοφορία τους η οποία περιλαμβάνει κομμάτια από τη σύνθεση του συγκροτήματος η οποία σχηματίστηκε όταν ο Κέβιν Χέιμπορν είχε μετακομίσει στις Ηνωμένες Πολιτείες.
Τραγούδια
1. Psychopathic 1 (K.Heybourne) - 4:57
2. Time to Die (K.Heybourne) - 4:17
3. Violence (K.Heybourne) - 4:37
4. Silent But Deadly (K.Heybourne) - 3:20
5. Twist of the Knife (K.Heybourne) - 3:31
6. Psychopathic 2 (K.Heybourne) - 4:27
7. Slowly Sever (K.Heybourne) - 5:32
8. Worm (K.Heybourne, T.Hunting) - 5:52
9. Scrape the Bell (K.Heybourne, T.Hunting) - 5:18
10. Inertia (K.Heybourne) - 5:33
Τα μέλη των Angel Witch
Τα τραγούδια του Resurrection ηχογραφήθηκαν από τους εξής μουσικούς:
Πηγές
Κατηγορία:Άλμπουμ του 1998 Κατηγορία:Άλμπουμ των Angel Witch
Αναπηρικό αμαξίδιο
Χειροκίνητα αναπηρικά αμαξίδια
Ένα αναπηρικό αμαξίδιο μόνο για συνοδεία του ατόμου που το χρησιμοποιεί έχει και τους τέσσερις τροχούς μικρούς σε διάμετρο μπροστά και πίσω. Τέτοιου είδους αμαξίδια δεν επιτρέπουν την μετακίνηση του αμαξιδίου από τον ίδιο τον χρήστη, αλλά από κάποιον συνοδό. Σε διαφορετική περίπτωση οι πίσω τροχοί μπορεί να είναι μεγαλύτεροι σε διάμετρο για να μπορεί ο ίδιος ο χρήστης να κινεί το αμαξίδιο.
Ηλεκτροκίνητα αναπηρικά αμαξίδια
Ένα ηλεκτροκίνητο αναπηρικό αμαξίδιο, προωθείται μέσω ενός ηλεκτρικού κινητήρα. Τα ηλεκτροκίνητα αμαξίδια είναι χρήσιμα για όσους δεν μπορούν να ωθήσουν ένα χειροκίνητο αμαξίδιο ή μπορεί να χρειαστεί να διανύσουν μεγαλύτερες αποστάσεις ή λόγου δυσχέρειας εδάφους. Μπορούν επίσης να χρησιμοποιηθούν όχι μόνο από τα άτομα με κινητικές αναπηρίες, αλλά και από άτομα με καρδιαγγειακές παθήσεις και καταστάσεις που βασίζονται στην κόπωση. Τα ηλεκτροκίνητα αμαξίδια χωρίζονται σε τρεις κατηγορίες:
Κατά παραγγελία αμαξίδια
Τα αναπηρικά αμαξίδια κατά παραγγελία (ή custom made αναπηρικά αμαξίδια όπως συνηθίζεται να λέγεται) αφορούν την ολοκληρωτική κατασκευή του αμαξιδίου από την αρχή στα μέτρα του κάθε χρήστη, μιας και τα τυποποιημένα αμαξίδια καλύπτουν την ανάγκη μετακίνησης ενός χρήστη στα αρχικά στάδια της αποκατάστασης. Κάποιες από τις επιπτώσεις των τυποποιημένων αμαξιδίων είναι η κακή στάση σώματος, η μειωμένη απόδοση κ.α. Μερικά πλεονεκτήματα χρήσης ενός αμαξιδίου κατά παραγγελίας είναι η μεγαλύτερη απόδοση με όσο το δυνατόν ελάχιστη μυϊκή δύναμη, σωστή στάση σώματος προσφέροντας άνεση, κατασκευή του αμαξιδίου από ελαφρύ αλουμίνιο κ.α.
Μερικά από τα στοιχεία που λαμβάνονται υπόψιν στα κατά παραγγελία αμαξίδια είναι:
Αθλητικά αμαξίδια
Τα αθλητικά αμαξίδια χρησιμοποιούνται αποκλειστικά για χρήση σε αθλήματα που παίζονται με αμαξίδιο και όχι για καθημερινή χρήση. Τέτοια αθλήματα είναι: Ξιφασκία με αμαξίδιο, καλαθοσφαίριση με αμαξίδιο, Επιτραπέζια Αντισφαίριση (Πινγκ-Πονγκ) κ.α. Τα παραπάνω αθλήματα ανήκουν και στους παραολυμπιακούς αγώνες. Ανάλογα το άθλημα αλλάζουν και τα χαρακτηριστικά του αμαξιδίου, τα αμαξίδια για αυτήν την χρήση είναι κατά παραγγελία.
Εξωτερικοί σύνδεσμοι
Κατηγορία:Αναπηρία